|  |
| --- |
| **OŠ Col****2. razred** Pouk na daljavo – Učno gradivo in navodila za učenceUčiteljica Tina Scozzaiemail: tina.scozzai@guest.arnes.siDoločene učne vsebine si lahko pogledate na spodnjem spletnem naslovu.<https://www.lilibi.si/><https://interaktivne-vaje.si/02_osnova/predmeti_meni/matematika_meni_1_5.html> |
| **Ponedeljek, 6. 4. 2020** |
| **SLJ, SLJ: Pravljica: Gregor Vitez: Zrcalce** **Berilo za 2. razred, strani 113 do 117**Gotovo si že slišal za pravljico Zrcalce. Nekateri ste jo že povedali pri bralni znački, drugi ste jo slišali na lanskoletni šolski prireditvi, ko so jo zaigrali otroci lanskega 2. razreda. Danes boš pravljico prebral v berilu. Najprej naj ti jo preberejo starši, potem pa jo preberi še sam. Beri glasno. * S starši se pogovori o njeni vsebini. Kdo je našel zrcalce prvi? Ali je vedel, da je to zrcalce? Koliko živali se je zaradi zrcalca sprlo? Kdo je odnesel zrcalce domov? Zakaj se mu živali niso uprle? Je bilo to pošteno?
* Posnemaj gibanje živali, ki nastopajo v pravljici.
* Kaj pa, če na jaso ne bi prišel tudi medved? Kako bi se pravljica končala? Kdo bi odnesel zrcalce domov? Ali bi ostalo na jasi? Bi se živali uspele dogovoriti? Zaključek take pravljice zapiši v zvezek. Z malimi tiskanimi črkami zapiši vsaj 7 povedi.
 |
| **MAT: Seštevamo do 100 (DE + E = DE)**Danes boš preveril svoje znanje seštevanja do 100. Tako kot preverjamo v šoli, tudi doma najprej samostojno (to pomeni čisto sam, brez pomoči odraslih) reši naloge Preverim svoje znanje na strani 72, 73. Ko naloge končaš, prilepiš nalepko iz priloge. Nato naj ti starši naloge pregledajo in še oni nalepijo nalepko. Skupaj se pogovorite o nalepkah, ki ste jih izbrali. Zakaj so takšne? Je tvoje znanje odlično, dobro, slabše? Bo potrebno še kaj vaditi? |
| **SPO: Pomlad*** Preberi miselni vzorec o pomladi, ki si ga zapisal v zvezek.
* V četrtek, si posejal /podtaknil nekaj rastlin, po navodilih iz DZ na strani 76. Čeprav že veš, kaj rastline potrebujejo za življenje, ta raziskovalna naloga zahteva, da jim nudiš različne pogoje. Ene si postavil v temo - druge na sonce, ene zalivaš močno - druge nič, ene si postavil na mraz - druge na toplo. Pojdi pogledat, kaj se z rastlinami dogaja. Ali že kaj opaziš? Če so opažanja že vidna, jih zabeleži v Malo knjižico poizkusov in opazovanj. Nadaljuj z poizkusom.
* Preberi zapis v DZ na strani 77, pod naslovom Spoznali smo. Samostojno reši nalogi 1 in 2 na isti strani. Ko nalogi končaš, si prilepiš nalepko iz priloge. Nato naj ti starši nalogi pregledajo in še oni nalepijo nalepko. Skupaj se pogovorite o nalepkah, ki ste jih izbrali. Zakaj so takšne? Je tvoje znanje odlično, dobro, slabše? Bo potrebno še kaj ponoviti?
 |
| **GUM: Poslušanje – W. A. Mozart: Mala nočna glasba**V šoli smo že večkrat poslušali različno glasbo in se o njej pogovarjali. Opisovali smo jo z besedami, včasih pa smo jo tudi poskusili narisati.Uporabili smo različne črte, pike, barve…. Danes si boš ogledal, kako so glasbo prikazali s črto in gibanjem. Zelo zanimivo.**Glasbena naloga:**1. **Najprej zapri oči in glasbo pozorno poslušaj. Kakšna se ti? Opiši jo.**
2. **Potem pa si oglej, kako so glasbo prikazali na spodnji povezavi:**

<https://www.youtube.com/watch?v=RC-pltRPPsA>  |